The Boy in the Striped Pyjamas

The Boy In The Striped Pajamasyaiku filem génré drama lan paprangan sing nyaritakaké babagan kauripané Bruno, bocah lanang umur 8 tahun sing mati kebantai-èksekusi mati-kanthi cara dibakar bareng karo pawongan akèh sing dikurung ana ing kamp para panganut agamaYahudinalika jaman perang taun 1940an.  Sadurungé diwujudake dadi filem,The Boy in the Striped Pyjamasnamung arupanovelkarangané John Boyne kanthi irah-irahan kang padha sing terbit ing taun 2006. Mila saka novel kuwi diwujudaké dadi filem karo dirèkturMark Hermanlan StudioMiramax. Filem iki pisanan metu taun 2008 ingUSA(United States of America) lanUK(United Kingdom). Sawisé metu ing daérah loro kuwi banjur bisa ditonton ana ing manca nagara. Basa asli sing dianggo déning filemThe Boy in The Striped PyjamasyaikuBasa InggrislanBasa Spanyol. Lokasi kanggo rekaman filem dipilih ana ingHungaria,Eropa.
Nalika ing jaman 1940an, Bapané Bruno sing dadi komandan tentaraNaziantuk kabar supaya pindhah tugas ana ing salah sawijining daérah pinggiran. Daérah kuwi anduwèni kamp kanggo para panganut agamaYahudi. Iya ing kamp kuwi para panganut Yahudi dikurung, dipaksa supaya makarya sing ora pantes lan ora cocog karo profèsiné sadurungé omah-omah ana ing kamp. Saben wektu tertamtu dilaksanakaké pambantéan kanthi cara dibakar masal, utawa kasebut dening zaman modèrenholocaust. Tugas bapake Bruno yaiku mimpin ana ing daérah sing wis ditamtokaké, utamané anduwèni tanggung jawab gedhé marang kamp lan sakabihané kagiyatan ana ing kono. Amarga adoh saka daérah kuthaBerlinsing dadi omah pisanané Bruno lan kulawargané, mula kabèh anggota kulawarga Bruno melu pindhah. Banjur pawiyatané Bruno lan sedulur wadoné, Gretel, ganti dadi sistemhome schooling.
Wis pirang-pirang dina Bruno ora ana kanca sing kena diajak dolanan. Dhèwèké banjur golèk-golèk panggonan anyar sing ora mboseni. Bruno nemokaké panggon sing amba banget ing mburi omah. Nanging panggonan kuwi ora olèh ditekani kabèh pawongan. Namung pawongan tertamtu sing diolèhake lumebu kono yaiku para tentara. Wis ping pira waé Bruno nyoba nerobos lumebu lapangan amba kuwi, nanging ora bisa amarga awake sing isih cilik utawa ana kulawargané lan réwangé sing ngerti dolané Bruno menyang panggonan kuwi. Saya ora diolèhaké saya gedhé rasa péngén ngertiné bocah lanang umur 8 taun kuwi. Apa manèh ana kedadèan sing ora wajar saben dhèwèké dolanan bandulan ing latar omah. Upamané pirang dina pisan Bruno nyaksèni ana kebul-kebul kaya wedhus gémbél asalé saka lapangan amba sing terlarang kaé. Ibune Bruno (Vera Farmiga) sing wis mangertèni yèn wedhus gèmbèl kuwi prawujudan saka pambantéan pawongan ing kamp mburi omah amung nyimpen aja nganti Bruno ngerti. Kagiyatan iki dadi awal dèprèsi Ibuné Bruno amarga rumangsa ana sing ora bener ing pakaryané bojoné.
Ing sawijining kesempatan apik-ora ana kang ngawasi polahé Bruno-banjur Bruno nekani panggonan amba terlarang ing mburi omah. Dhèwèké nemokaké kamp sing dibatesi nganggo kawat, uga dhèwèké nemokaké bocah lanang cilik saumuran jenengé Shmuel. Bocah loro kuwi banjur kenalan lan ing dina-dina sawisé seneng anggoné dolanan bareng. Nalika dolanan karo Shmuel, Bruno anduwèni akeh pitakonan marang Shmuel dhéwé, panggonan kuwi, lan kagiyatan apa sing lagi ditindakaké déning para tentara karo pawongan akèh sing nganggo klambi garis-garis ing jero kamp.
Wis suwé anggoné Bruno lan Shmuel kekancan. Bruno kepéngén lumebu ing kamp supaya bisa dolanan karo Shmuel tanpa ana watesan rupa kawat. Banjur loro-lorone golèk cara dan alat-alat sing dibutohaké. Sawisé nemu, bocah loro kuwi ngupaya kaya ta ndhudhuk lemah sangisoré pager kawat nganggo sekop. Bruno banjur kasil olèhé lumebu ing kamp. Shmuel bungah banget yèn dhèwèké saiki anduwèni kanca. Mula Shmuel ngewènèhi klambi garis-garis sing dadi seragam wong-wong ing kamp supaya Bruno ora dikenali déning para tentara. Niyat Bruno saliyané péngén mangertèni kamp kuwi uga péngén mbiyantu Shmuel nemokaké bapané sing dirasa ilang ing kamp. Banget bungahé Bruno isa nganggo seragam garis-garis kaya kancané, Shmuel. Banjur loro-loroné lumebu ing gubug panggoné wong-wong turu karo nggolèki bapané Shmuel.
Nalika lagi golèki bapané Shmuel, ana tentara sing lagi tugas mbengok tandha kudu kumpul. Kabèh wong ing jero kamp uga Shmuel lan Bruno mlu kumpul. Ing sangisorè mendhung peteng, ing latar jaba gubug, kabèh wong sing nganggo seragam garis-garis dibarisaké kanthi tegas lan biadab déning para tentara. Shmuel lan Bruno ora mangertèni apa sing arep dilakoni. Bocah loro kuwi namung mèlu apa sing diparéntahaké. Sawisé baris rapi ngepasi udan wis tiba banjur barisan wong nganggo seragam garis-garis digiring mara ing sawijining ruangan. Barengan karo kedadèan kuwi, kulawargané Bruno yaiku ibu, dulur wadon uga réwang wadone lagi siap-siap arep pindhahan amarga wis dèprèsi parah nyaksèkaké pambantéan sing dikomandhoni déning bojoné. Sadar yèn Bruno ilang, ibuné anduwèni firasat ala yèn putrané lagi ing jero kamp. Banjur dhèwèké nglaporaké yèn Bruno ora ana marang bojoné. Kanthi sigap kabèh tentara diutus kanggo nggolèki Bruno. Nanging ora ana saksi sing mangertèni lungané Bruno. Cara liyané yaiku nganggo lacakané asu. Jebul bener asu kuwi nututi tipake Bruno sing wis menyang ing jaro kamp.
Bruno, Shmuel lan wong-wong sing nganggo seragam garis-garis wis tekan ing salah sawijining ruangan peteng lan sintru. Tentarané banjur ngomandho supaya kabèh piranti sing lagi dianggo dicopot. Sawisé kuwi, banjur kabèh dikomandho supaya lumebu ing ruangan peteng lan sintru kanthi sesek-sesekan lan uda. Bruno lan Shmuel saya bingung ora mudheng apa sing lagi dilakoni bareng wong-wong kuwi. Amarga wis ora ana wong sing ing jaba ruangan sing peteng lan sintru, tentara sing bagian jaga mburi banjur nutup lawang sing bahané isa nahan saka geni. Béda karo sing bagian nutup lawang, tentara ing dhuwur ruangan cedhak pipa gedhé wis nganggo alat khusus sinambi nyiram cairan ireng-salah sawijining jinis bahan bakar-dilebokaké lewat pipa kuwi. Pungkasaning tugas tentara kuwi nyumet geni lan dilebokaké ing jero pipa banjur ditutup rapet. Yaiku artiné kabèh wong ing jero ruangan kuwi dibakar bareng-bareng, ing jeroné uga ana Bruno lan Shmuel sing isih ora mangertèni kedadéan apa kuwi.
Asu pelacak sing dituti déning ibu lan bapané Bruno jebul mandheg ana ing ruang pambantèan. Ora nutut wektuné kanggo bapané Bruno mbatalaké kagiyatan pambantèan sing nglibataké anak lanangé. Ibuné banjur adus luh tambah olèhé dèprèsi amarga kèlangan anak. Loro-loroné padha-padha kalara-lara nyaksèkaké wedhus gèmbèl wis kemebul pratanda Bruno, anak lanangé, uga wis mati kebantai bareng wong-wong Yahudi sing sadurungé nganggo seragam garis-garis.
British Independent Film Award 2008
1. PamenangBritish Independent Film Awarding kategoriBest Actress:Vera Farmiga
2. NominasiBritish Independent Film Awarding kategoriMost Promising Newcomer:Asa Butterfield
3. NominasiBritish Independent Film Awarding kategoriBest Director:Mark Herman
Chicago International Film Festival 2008
1. PamenangChicago International Film Festivaling kategoriAudience Choice Award:Mark Herman
Goya Awards 2009
1. NominasiGoyaArchived2019-11-17 at theWayback Machine.ing kategoriBest European Film:Mark Herman
International Film Music Critics Award IFMCA 2009
1. NominasiIFMCAing kategoriBest Original Score for a Drama Film:Jamer Horner
Irish Film and Television Award 2009
1. NominasiIFTAing kategoriBest International Film
London Critics Circle film Award 2008
1. NominasiALFSing kategoriYoung British Performer of the Year:Asa Butterfield
Young Artist Awards 2009
1. NominasiYoung Artist Awarding kategoriBest Performance in an International Feature Film-Leading Young Performers:Asa ButterfieldlanJack Scanlon
CinEuphoria Awards 2010
1. PamenangCinEuphoriaing kategoriTop Ten of The Year – International Competition:Mark Herman
2. PamenangCinEuphoriaing kategoriBest Film – Audience Award:Mark Herman
3. PamenangCinEuphoriaing kategoriBest Supporting Actress – Audience Award:Vera Farmiga
4. PamenangCinEuphoriaing kategoriTop Ten of The Year – Audience Award:Mark Herman
German Dubbing Awards 2010
1. PamenangGerman Dubbing Awarding kategoriOutstanding Newcomer Performance:Lukas SchustkanggoSlumdog Millionaire